b"\n_START_ARTICLE_\nLuis Mart\xc3\xadnez Noval\n_START_SECTION_\nBiografia\n_START_PARAGRAPH_\nVa n\xc3\xa9ixer el 3 de juliol de 1948 al caseriu de Infiesto, situat a la poblaci\xc3\xb3 asturiana de Pilo\xc3\xb1a. Va estudiar ci\xc3\xa8ncies econ\xc3\xb2miques a la Universitat d'Oviedo, esdevenint posteriorment professor de teoria econ\xc3\xb2mica en aquesta universitat.\n_START_SECTION_\nActivitat pol\xc3\xadtica\n_START_PARAGRAPH_\nAfiliat al PSA-PSOE, del qual en fou secretari general fins al 2000, en les eleccions generals de 1982 fou escollit diputat al Congr\xc3\xa9s per Ast\xc3\xbaries, repetint aquest esc\xc3\xb3 en les eleccions de 1986, 1989, 1993, 1996 i 2000._NEWLINE_En la remodelaci\xc3\xb3 del govern que Felipe Gonz\xc3\xa1lez realitz\xc3\xa0 el 2 de maig de 1990 Luis Mart\xc3\xadnez Noval fou nomenat Ministre de Treball i Seguretat Social, c\xc3\xa0rrec que desenvolup\xc3\xa0 fins al final de la legislatura. En 2001 fou nomenat conseller del Tribunal de Comptes."